В първата война (1792 – 1797) съюзниците навлизат във Франция, но са спрени в прочутата битка при Валми. Те изнасят военните действия в Австрийска Нидерландия, печелят при Жемап и губят при Неервинден. Анексират Савоя и Ница – територии на Сардинското кралство. Когато якобинците вземат властта през лятото на 1793 г., Лазар Карно организира масова мобилизация. Благодарение на това френската армия бързо нараства и до няколко години надминава един милион войници – повече от възможностите на която и да било друга държава. Този факт, наличието на талантливи генерали (Келерман, Дюмурие, Моро, Масена) и благосклонното приемане на французите от другите народи предопределят на чия страна ще е победата.